**Národná rada Slovenskej republiky**

**IX. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo:KNR-VZD-2012/2024-11

**557a**

# S p r á v a

**o výsledku prerokovania návrhu rozpočtu Úradu pre dohľad nad zdravotnou starostlivosťou na roky 2025 až 2027** (tlač 557a) vo výboroch Národnej rady Slovenskej republiky

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predseda Národnej rady Slovenskej republiky rozhodnutím č. 581 z 21. októbra 2024 pridelil návrh rozpočtu Úradu pre dohľad nad zdravotnou starostlivosťou na roky 2025 až 2027 Výboru Národnej rady Slovenskej republiky pre financie a rozpočet a  Výboru Národnej rady Slovenskej republiky pre zdravotníctvo na prerokovanie v termíne do 22. novembra 2024.

Predseda Národnej rady Slovenskej republiky zároveň určil ako gestorský Výbor Národnej rady Slovenskej republiky pre zdravotníctvo s tým, že predloží Národnej rade Slovenskej republiky správu o výsledku prerokovania  návrhu rozpočtu Úradu pre dohľad nad zdravotnou starostlivosťou na roky 2025 až 2027.

**Priebeh a výsledky prerokovania**

**Výbor Národnej rady Slovenskej republiky pre financie a rozpočet** prerokoval návrh rozpočtu Úradu pre dohľad nad zdravotnou starostlivosťou na roky 2025 až 2027. Uznesením číslo 159 z 19. novembra 2024 **zobral na vedomie** návrh rozpočtu úradu na roky 2025 až 2027, **súhlasil** s návrhom rozpočtu Úradu pre dohľad nad zdravotnou starostlivosťou na rok 2025 a **odporučil** Národnej rade Slovenskej republiky návrh rozpočtu úradu na rok 2025 **s c h v á l i ť** s tým, že príjmy sa rozpočtujú vo výške  56 595 tis. eur,  výdavky vo výške 28 234 tis. eur, celkový prebytok/schodok 28 361 tis. eur a prebytok /schodok ESA 2010/ vo výške 490 tis. eur.

**Výbor Národnej rady Slovenskej republiky pre zdravotníctvo**  prerokoval návrh rozpočtu Úradu pre dohľad nad zdravotnou starostlivosťou na roky 2025 až 2027. Uznesením číslo 92 z 19. novembra 2024 **zobral na vedomie** návrh rozpočtu úradu na roky 2025 až 2027, **súhlasil** s návrhom rozpočtu Úradu pre dohľad nad zdravotnou starostlivosťou na rok 2025 a **odporučil** Národnej rade Slovenskej republiky návrh rozpočtu úradu na rok 2025 **s c h v á l i ť** s tým, že príjmy sa rozpočtujú vo výške  56 595 tis. eur,  výdavky vo výške 28 234 tis. eur, celkový prebytok/schodok 28 361 tis. eur a prebytok /schodok ESA 2010/ vo výške 490 tis. eur.

Výbor NR SR pre zdravotníctvo ako gestorský výbor rokoval dňa 26. novembra 2024 a odporučil Národnej rade Slovenskej republiky návrh rozpočtu Úradu pre dohľad nad zdravotnou starostlivosťou na roky 2025 až 2027 **s c h v á l i ť .**

Gestorský výbor poveril spoločného spravodajcu výborov **Karola Janasa** predniesť správu o výsledku prerokovania návrhu rozpočtu Úradu pre dohľad nad zdravotnou starostlivosťou na roky 2025 až 2027 (tlač 557a) na chôdzi Národnej rady Slovenskej republiky a predložil návrh na uznesenie Národnej rady Slovenskej republiky, ktoré je súčasťou správy.

V Bratislave 26. novembra 2024

**Vladimír B a l á ž, v. r.**

predseda

Výboru Národnej rady Slovenskej republiky

pre zdravotníctvo

N á v r h

U Z N E S E N I E

Národnej rady Slovenskej republiky

z .....novembra 2024

k návrhu rozpočtu Úradu pre dohľad nad zdravotnou starostlivosťou na roky 2025 až 2027 (tlač 557)

**Národná rada Slovenskej republiky**

**s c h v a ľ u j e**

rozpočet Úradu pre dohľad nad zdravotnou starostlivosťou na rok 2025 v štruktúre predpokladaných príjmov a výdavkov:

**Príjmy celkom 56 595 tis. eur**

z toho:

- príjmové finančné operácie –

(zostatok finančných prostriedkov

z predchádzajúcich rokov) 28 021 tis. eur

* nedaňové príjmy spolu –

(administratívne poplatky, príjmy z činnosti úradu,

úroky) 755 tis. eur

- transfer zo štátneho rozpočtu 0 tis. eur

- transfery zo zdravotných poisťovní 27 819 tis. eur

**Výdavky celkom 28 234 tis. eur**

**Celkový prebytok /schodok 28 361 tis. eur**

**Prebytok /schodok ESA 2010 490 tis. eur**